钦定古今图书集成/明伦汇编/氏族典/第348卷 > 周弘禴
## 钦定古今图书集成/明伦汇编/氏族典/第348卷 > 周弘禴

按《明外史李沂传》：“周弘禴，字元孚，麻城人。倜傥负奇，
好射猎。登万历二年进士，授户部主事，降无为州同
知，迁顺天通判。十三年，上疏指斥朝贵张学颜、张鲸
等。帝怒，谪代州判官，再迁南京兵部主事。十七年，召
为尚宝丞。明年，命阅视宁夏边务。还朝，以将材荐哱
承恩、王文秀哱云。明年，承恩等反，坐谪澄海典史。投”
劾归，卒于家。